Di tilawt, aḥric awḥid anida nezmer ad nekcef deg-s ɣef wayen yeǧǧa listiɛmar afransis deg wayen yeɛnan tamaziɣt d azenzwi n tmusni di tmetti n tmuzɣa, ladɣa di temnaḍṭ n leqbayel anida i d-yufrar ugraw n waggagen i yesɛan asilaɣ aɣerbi seg ttnaṣfa n lqarn wis 19 (wali aḥric wis 03 d weḥric wis 05). Maca ayen i d-ǧǧant tusniwin n lɣarb d agemmuḍ ilaqen deg wamek yella umezruy, ur yelli ara d agemmuḍ n "tsertit"tafransist, lmeɛna-s d agraw n ilugan yesɛan iswiyen usdiden. Ma yella later afransis deg uḥric-agi, yeḍra-d s waɛzal n "usmiḥel" n tsertit. Isental d tmusniwin icudden ɣer yimaziɣen, ur llin ala d amur amectuḥ yellan seg yedles d waggag ikecmen deg timuzɣa s unekcum adelsan iḍefren yemdanen (garasen imeskal inselmen) ad naf deg-s daɣen: tabadut n ddula, lǧens,amussu aɣelnaw amaynu, tamiḍrant n yizerfan d tlelli tamenḍawt useɛdel gar yimdanen…